સરકારી હોસ્પિટલોના તબીબો પણ બ્રાન્ડેડ દવાઓ લખતા હોવાની ફરિયાદો સરકારને મળી રહી છે. કેટલાક કિસ્સાઓમાં તબીબે જેનેરિક દવા લખી હોય, પરંતુ તે બજારમાં ઉપલબ્ધ ન હોઈ ગરીબ દર્દીઓને નછૂટકે લુંટાવું પડે છે. આરોગ્ય વિભાગ સમક્ષ જેનેરિક દવા મામલે ફરિયાદો પહોંચ્યા બાદ તત્કાલીન આરોગ્ય કમિશનર પી.કે. તનેજાએ માર્ચ, ર૦૧૪માં પરિપત્ર જારી કરીને તમામ હોસ્પિટલોમાં દર્દીઓને આવશ્યક દવાઓ મફત ઉપલબ્ધ થાય અને અનિવાર્ય સંજોગોમાં પ્રિસ્ક્રિપ્શન લખવાનું થાય તો જેનેરિક દવા જ લખવાનો આદેશ કર્યો હતો.